Sony Bakal Hasilkan Filem Reboot ANACONDA!
Walaupun tidak mendapat tempat dihati pengkritik, filem terbitan Sony, Anaconda yang ditayangkan pada 1997 telah memberikan pulangan yang cukup lumayan buat studio tersebut dan menjadi ‘cult classic’ dikalangan peminat sepanjang 20 tahun selepas tayangannya. Kini, pihak studio Sony dilaporkan bersedia untuk menghidupkan kembali francais Anaconda dengan menghasilkan filem reboot yang bakal ditulis penulis skrip Divergent, Evan Daugherty. Setakat ini tiada butiran lanjut mengenai plot dan karakter dalam projak akan datang, termasuklah penerbit, pengarah atau pelakon. Filem asal diterbitkan pada April 1997 mengisahkan tentang sekumpulan krew dokumentari yang sedang mencari puak yang hilang sepanjang Sungai Amazon. Mereka dibantu pemburu-ular, lakonan Jon Voight yang mempunyai niat tersendiri, iaitu menjejaki ular Anaconda. Bagaimanapun, nasib tidak menyebelahi mereka apabila menjadi mangsa buruan ular gergasi yang menakutkan. Anaconda menerima ulasan bercampur-campur dari para pengkritik dan kini hanya mendapat 40% rating dari laman Rotten Tomatoes, tetapi filem tersebut mendapat tempat dihati penonton dan berjaya meraih $135 juta dolar seluruh dunia berbanding modal pembikinan sebanyak $45 juta dolar. Barisan pelakonnya terdiri daripada Jennifer Lopez, Ice Cube, Jon Voight, Eric Stoltz dan Owen Wilson.